На основу члана 25. и 29. Закона о процени утицаја на животну средину ("Сл.гласник РС", бр. 135/2004 и 36/09) Општинска управа Бела Црква, Одељење за урбанизам, привреду и инспекцијске послове послове, објављује:

О Б А В Е Ш Т Е Њ Е

о донетом решењу о давању сагласности на Студију о процени утицаја на животну средину

Обавештава се заинтересована јавност да је Одељење за за урбанизам, привреду и инспекцијске послове донело Решење о давању сагласности на измењену и допуњену Студију о процени утицаја на животну средину базне станице мобилне телефоније PA130, PAU130, PAO130 - Крушчица 2 ( број: СТУ-1438-А/22 од 20. фебруара 2023.), у Крушчици, на објекту пољопривреде у ул. Цара Душана бр. 69, на кат. парц. 4038 КО Крушчица, у зони затвореног складишта пољопривредних производа, на територији општине Бела Црква, коју је израдио- Природно математички факултет Нови Сад, Лабораторија за испитивање радиоактивности узорака и дозе јонизујућег и нејонизујућег зрачења, Трг Д. Обрадовића 4 Нови Сад, испитивач ел.поља – Небојша Крстић, дипл.инж.ел., која је израђена у свему према одредбама Закона о процени утицаја на животну средину и другим прописима. ( Решење бр.501-85/2022-05 од 06.03.2023. године).

    Решење о давању сагласности донето је на основу Извештаја Техничке комисије, као и на основу увида у достављену документацију, којом је констатовано да пројекат неће имати негативних последица на животну средину, уколико се испоштују прописане мере предвиђене у циљу спречавања, смањења и отклањања сваког значајнијег штетног утицаја на животну средину, наведене у поглављу 8. Студије о процени утицаја на животну средину и уколико се обезбеди извршавање Програма праћења утицаја на животну средину који је саставни део Студије о процени утицаја на животну средину (поглавље 9).

    Решење о давању сагласности на Студију о процени утицаја на животну средину је коначно у управном поступку. Против овог решења заинтересована јавност може покренути управни спор подношењем тужбе надлежном Управном суду у року од 30 дана од дана објављивања овог обавештења.

Одељење за урбанизам, привреду и инспекцијске послове  
                            Општинске управе Општине Бела Црква